Sportowe towarstwo swjeći stolětne wobstaće z wobšěrnym programom
Radwor (SN/mtw/BŠe). Radworske sportowe towarstwo woswjeći tele dny swoje stolětne wobstaće. Minjenu sobotu wotmě so swjedźenske zarjadowanje. Cyły tydźeń přewjedu wšědnje sportowe zarjadowanja. Nimo dypkowych hrow młodźiny E a C, blidotenisowych a wolejbulowych turněrow kaž tež aerobica su to dźensa a jutře sportowe swjedźenje Radworskeje zakładneje a wyšeje šule. Sobotu popołdnju pak chcedźa swójbne popołdnjo wuhotować.
Hač Sokoł, Slavia abo Traktor – mjeno Radworskeho cyłka sportowcow je so w běhu 100 lět stajnje zaso změniło. Barby towarstwa módre, čerwjene a běłe pak wotbłyšćuja stawizny zjednoćenstwa. Z historiskimi pozadkami minjenych 100 lět je so Bronjan Achim Buša zašłe lěta intensiwnje zaběrał. Tak je z časowymi swědkami interviewy wjedł a za wobrazami pytał. Jeho wobšěrne dźěło je w knize zjimał. Prěnje eksemplary běchu minjenu sobotu na předań. Tak čitarjo mjez druhim zhonja, zo bu towarstwo 31. oktobra 1922 w Radworju załožene.
szl_Latn szl_Latn szl_Latn